ไทยสมุทรฯผงาดเช่าซื้อรถเก่า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ไทยสมุทรฯ มุ่งขายผ่านลีสซิง สั่งลุยสินเชื่อเช่าซื้อรถเก่า ตั้งเป้าโต 3 เท่าใน 3 ปี ฟันผลตอบแทนสูงกว่าป้ายแดง 45% หนี้เสียต่ำ
นางนุสรา บัญญัติปิยพจน์ กรรมการผู้จัดการ บริษัท ไทยสมุทรประกันชีวิต เปิดเผยว่า บริษัทตั้งเป้าว่าจะขยายฐานลูกค้าผ่านสินเชื่อเช่าซื้อรถยนต์อย่างจริงจัง จากอดีตที่ทำอย่างระมัดระวัง เพื่อต้องการขยายสินเชื่อให้ได้ 3 เท่า ภายใน 3 ปีนับจากปีนี้ และได้รับผลตอบแทนสูง แต่ปัจจุบันมีสัดส่วนเพียง 2% เท่านั้น ส่วนที่เหลือ 83% จะลงทุนในพันธบัตร ตราสารหนี้ สินเชื่อที่มีกรมธรรม์ค้ำประกัน 15% ขณะที่ลงทุนในหุ้นเพียง 2% เท่านั้น จึงไม่ได้รับผลกระทบจากการที่ตลาดหุ้นผันผวนในช่วงนี้ ส่วนผลตอบแทนจากการลงทุนในไตรมาสแรกปี 2553 อยู่ที่ 6.32% ซึ่งถือว่าอยู่ในระดับที่สูงและเป็นไปตามเป้าหมายที่วางไว้ ส่วนเบี้ยลูกค้ารายใหม่ทำได้ 596.70 ล้านบาท เพิ่มขึ้น 13.62 เบี้ยต่ออายุ 2,082.80 ล้านบาท เพิ่มขึ้น 4.24% รวมเบี้ยรับทุกประเภท 2,679.50 ล้านบาท เพิ่มขึ้น 5.90%
"เราจะเน้นขยายฐานลูกค้าระดับกลางถึงบนในกรุงเทพให้มากขึ้น จากอดีตที่จะทำตลาดต่างจังหวัดเป็นหลัก ซึ่งลูกค้าในกรุงเทพปัจจุบันเบี้ยเฉลี่ยต่อคนต่อปีจะอยู่ที่ 1 หมื่นบาท ส่วนลูกค้าต่างจังหวัดเบี้ยเฉลี่ยต่อคนต่อปีจะอยู่ที่ 8,000 บาท นับจากนี้ต่อไปเราจะมีสินค้าที่หลากหลายเพื่อจับลูกค้าทุกกลุ่ม"นางนุสรา กล่าว
นางนุสรา กล่าวว่า บริษัทจะเน้นแข่งขันเรื่องการบริการที่รวดเร็ว สามารถอนุมัติสินเชื่อได้ภายใน 3 วัน เมื่อเทียบกับบริษัทลีสซิงขนาดใหญ่ที่ใช้เวลา 710 วัน 
นายสมชัย อาภรณ์ศิริพงษ์ ผู้อำนวยการฝ่ายสินเชื่อเช่าซื้อ บริษัท ไทยสมุทรประกันชีวิต กล่าวว่า บริษัทเคยตั้งเป้าขยายสินเชื่อให้ได้ 5,000 ล้านบาท ภายใน 3 ปี แต่เมื่อพิจารณาสถานการณ์ในปัจจุบันแล้วคิดว่าจะสามารถทำได้เพียง 3,000 ล้านบาทเท่านั้น จากปัจจุบันอยู่ที่ 1,100 ล้านบาท 
ทั้งนี้ บริษัทจะเน้นทำเช่าซื้อรถยนต์ใช้แล้วเท่านั้น เนื่องจากมีประสบการณ์มานาน และยังได้รับผลตอบแทนที่สูงกว่าการทำเช่าซื้อรถใหม่ป้ายแดงถึง 45% รวมถึงการแข่งขันในเรื่องอัตราดอกเบี้ยก็ไม่สูงมากนัก แต่ธุรกิจประกันชีวิตต้องใช้ความระมัดระวังสูง คงไม่สามารถแข่งขันกับบริษัทลีสซิงได้
นายสมชัย กล่าวว่า จากการทำประกันสินเชื่อเช่าซื้อรถเก่า บริษัทมีหนี้เสียต่ำมากแค่ 1% โดยจะควบคุมไม่ให้เกิน 11.5% ในขณะที่ตลาดอยู่ที่ 22.5%